༄༅། ། བློ་གྲོས་བཟང་པོའི་དཔལ་ལྡན་རྒྱལ་ཀུན་གྱི། ། འཕྲིན་ལས་འོད་ཟེར་
ཐུགས་ཀྱི་པད་ཚལ་དུ། ། ཉེ་བར་ཞུགས་ལས་གཞན་ཕན་འདབ་སྟོང་རྒྱས། ། མཆོག་སྤྲུལ་
བསྟན་པ་རྒྱ་མཚོར་གསོལ་བ་འདེབས། ། ཕྱག་ན་པདྨོའི་ཐུགས་རྗེའི་སྒྱུ་འཕྲུལ་ལས། །
འཕགས་བོད་ལྗོངས་སུ་པཎ་གྲུབ་རྒྱལ་བློན་སོགས། ། སྣ་ཚོགས་སྤྲུལ་བས་གདུལ་བྱའི་དོན་
མཛད་པའི། ། གྲགས་སྙན་ས་གསུམ་ཁྱབ་ལ྾། ། གཞན་ཕན་རྣམ་དཀར་སྨོན་ལམ་མཐུ་
།
50

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
གྲུབ་པས། ། བྱང་ཕྱོགས་མདོ་སྨད་དམུ་རྒོད་འགྲོ་རྣམས་ལ། ། སྨིན་གྲོལ་ལམ་སྟོན་མགོན་
དང་སྐྱབས་གྱུར་པ། ། རྗེ་བཙུན་བླ་མའི་ཞབས་ལ྾། ། ཉམ་ཐག་སྙིགས་མའི་སྐྱེ་བོ་འདུལ་
བའི་སླད། ། སྙིང་སྟོབས་གོ་ཆ་བརྟན་པོ་བཞེས་མཛོད་ལ། ། འགྱུར་མེད་རྡོ་རྗེས་སྤྲས་པའི་སེངྒེའི་
ཁྲིར། ། ཞབས་ཟུང་མི་གཡོ་བརྟན་པར་བཞུགས་སུ་གསོལ། ། ཟབ་ཡངས་མཁྱེན་བརྩེའི་
། རིན་ཆེན་བུམ་བཟང་ལས། ། ཚེ་དཔལ་དངོས་གྲུབ་བདུད་རྩིའི་རྒྱུན་འབེབས་པའི། ། ཚེ་
སྦྱིན་ལྷ་ཚོགས་རྣམས་ཀྱི་ཐུགས་རྗེའི་མཐུས། ། དཔལ་ལྡན་བླ་མའི་སྐུ་ཚེ་རིང་དུ་སྤེལ། ། རྡོ་
རྗེ་འཆང་གི་བཀའ་རྟགས་གཙུག་འཆང་བའི། ། བསྟན་སྲུང་རྒྱ་མཚོའི་ཚོགས་ཀྱིས་བདུད་
སྡེའི་དཔུང་། ། ཆོམས་ལ་རྗེ་བཙུན་བླ་མའི་འཕྲིན་ལས་མཆོག ། ཕྱོགས་བཅུར་རྒྱས་པའི་
སྡོང་གྲོགས་གཡེལ་མེད་མཛོད། ། བདག་སོགས་སྐྱེ་ཞིང་སྐྱེ་བར་མགོན་ཁྱོད་ཀྱི། ། ཞབས་
རྡུལ་གཙུག་གི་རྒྱན་དུ་གུས་བསྟེན་པས། ། བྱིན་རླབས་བདུད་རྩི་སྙིང་དབུས་ཞུགས་པ་
ལས། ། ས་ལམ་ཡོན་ཏན་མ་ལུས་མྱུར་རྫོགས་ཤོག ། མདོ་སྔགས་བཤད་སྒྲུབ་དབྱར་མཚོའི་
དཔལ་ལ་འགྲན། ། བསྟན་པའི་སྦྱིན་བདག་མངའ་ཐང་ལོངས་སྤྱོད་འཕེལ། ། བརྟན་གཡོའི་
རྒུད་པའི་མུན་ཚོགས་ཉེར་ཞི་སྟེ། ། བདེ་སྐྱིད་སྣང་བས་རྟག་ཏུ་མཛེས་གྱུར་ཅིག ། ཅེས་པ་འདི་
ནི། མཛོད་དགེ་བཞག་སྡོམ་པའི་སེར་སྐྱ་དཔོན་འབངས་སྤྱི་ནས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བས་
སྦྱར་བ་ཛ་ཡནྟུ། དགེ་ལེགས་འཕེལ།